Választási tájékoztató

Az országgyűlési képviselők 2022. évi általános választását a Köztársasági Elnök 2022. április 3. napjára tűzte ki, ahol egyéni képviselőjelöltekre, illetve országos listákra (párt, illetve nemzetiségi) szavazhatunk.

Az országgyűlési képviselők választása egyfordulós. Az országgyűlési képviselők választása során a választópolgárok 106 egyéni országgyűlési képviselőt választhatnak, országos listán pedig 93 országgyűlési mandátum sorsa dől el.

2022. április 3. napján kerül közös eljárás keretében lebonyolításra továbbá az alábbi kérdésekben a Magyarország Kormánya által kezdeményezett országos népszavazás.

1. „Támogatja-e Ön, hogy kiskorú gyermekeknek köznevelési intézményben a szülő hozzájárulása nélkül szexuális irányultságokat bemutató foglalkozást tartsanak?”
2. „Támogatja-e Ön, hogy kiskorú gyermekek számára nemi átalakító kezeléseket népszerűsítsenek?”
3. „Támogatja-e Ön, hogy kiskorú gyermekeknek fejlődésüket befolyásoló szexuális médiatartalmakat korlátozás nélkül mutassanak be?”
4. „Támogatja-e Ön, hogy kiskorú gyermekeknek a nem megváltoztatását bemutató médiatartalmakat jelenítsenek meg?”

A választás és a népszavazás kitűzéséről és arról, hogy a választópolgár mely szavazókörben gyakorolhatja választójogát, a Nemzeti Választási Iroda úgynevezett értesítőben tájékoztatta a szavazóköri névjegyzékben szereplő választópolgárokat a 2022. január 26-i állapotnak megfelelően legkésőbb 2022. február 11-ig.

A központi névjegyzékben továbbra is lehetőség van segítséget kérni a választójog gyakorlásához:
-így a látássérült választópolgár igényelhet Braille-írással ellátott szavazósablont március 25-én 16 óráig,
- a személyes adatok kiadását megtiltani,
- a nemzetiségi névjegyzékbe való felvételt kérni akár úgy is, hogy az országgyűlési választáson a választópolgár az egyéni képviselőjelölt mellett a nemzetiség által állított listára szavaz, ekkor azonban országos pártlistára nem adhatja le voksát. 
  Az erre vonatkozó kérelem benyújtásának határideje 2022. március 18. 16.00 óra, míg törlésére levélben vagy elektronikus azonosítás nélkül elektronikusan 2022. március 30-án 16.00 óráig, személyesen vagy elektronikus azonosítással elektronikusan április 1-jén 16.00 óráig.

A szavazóköri névjegyzékkel kapcsolatos kérelmek
Az, hogy a választópolgár mely szavazókörben szavazhat, az az állandó lakóhelye alapján kerül meghatározásra. Üllés településen 3 szavazókör található, amely akadálymentesített. (6794 Üllés, Dorozsmai út 53.) 
 
Kivételek:
· ÁTJELENTKEZÉS
Az átjelentkezésre irányuló kérelmet az a lakcíme szerinti szavazóköri névjegyzékben szereplő választópolgár nyújthatja be 2022. január 27-től, aki a szavazás napján Magyarország területén, de a magyarországi lakcíme szerinti szavazókörtől eltérő szavazókör területén tartózkodik.
A benyújtás módja, határideje:
· elektronikusan,
· személyesen mind az állandó lakcíme, mind pedig a bejelentett tartózkodási helye szerinti helyi választási irodánál (HVI-nél).
· levélben kizárólag a lakóhelye szerinti HVI-nél
· a kérelemnek legkésőbb 2022. március 25. napján 16.00 óráig kell a HVI-hez megérkeznie.
Az átjelentkezéssel szavazók Üllés területén a 3. számú szavazókör névjegyzékében fognak szerepelni. 
Az átjelentkezett választópolgár az állandó lakcíme szerinti egyéni választókerületi jelöltekre és az országos listákra szavazhat, valamint a népszavazás kérdéseire.
Az átjelentkezés visszavonható, annak levélben vagy elektronikus azonosítás nélkül elektronikusan 2022. március 25-án 16.00 óráig, személyesen vagy elektronikus azonosítással elektronikusan április 1-jén 16.00 óráig kell a HVI-hez megérkeznie.

· KÜLKÉPVISELETEN TÖRTÉNŐ SZAVAZÁS IRÁNTI KÉRELEM
Aki a szavazás napján külföldön tartózkodik, külképviseleti névjegyzékbe való felvételre irányuló kérelmet terjeszthet elő 2022. január 27-től.

A benyújtás módja, határideje:
· elektronikusan,
· személyesen mind az állandó lakcíme, mind pedig a bejelentett tartózkodási helye szerinti HVI-nél,
· levélben kizárólag a lakóhelye szerinti HVI-nél,
· a kérelemnek legkésőbb 2022. március 25. napján 16.00 óráig kell a HVI-hez megérkeznie.
A külképviseleti névjegyzékbe vett választópolgár a kérelemben megadott országban a nagykövetségen vagy főkonzulátuson szavazhat a lakcíme szerinti szavazólapon szereplő jelöltekre, illetve az országos listákra, illetve a népszavazás kérdéseire.
A külképviseleti szavazás iránti kérelem visszavonható, annak március 30-án 16.00 óráig kell a HVI-hez megérkeznie.

· MOZGÓURNA IRÁNTI IGÉNY BENYÚJTÁSA
Ha a választópolgár egészségi állapota vagy fogyatékossága, illetve fogva tartása miatt a szavazóhelyiségben nem tud megjelenni, mozgóurna iránti kérelmet terjeszthet elő 2022. január 27-től.

A benyújtás módja, határideje:
· elektronikusan,
· írásban személyesen, levélben vagy meghatalmazott útján annál a HVI-nél, amelynek szavazóköri névjegyzékén a választópolgár szerepel (így, ha átjelentkezés miatt másik településen szavaz a választópolgár, oda szükséges a kérelmet benyújtani),
· a kérelmet levélben vagy elektronikus azonosítás nélkül elektronikus úton március 30-án 16.00 óráig, míg személyesen vagy elektronikus azonosítással elektronikus úton április 1-jén 16.00 óráig, ezt követően a szavazás napján 12.00 óráig elektronikus azonosítással elektronikus úton a HVI-nél, vagy papír alapú kérelemmel a szavazatszámláló bizottságnál lehet benyújtani.



Mit kell magával vinnie a szavazáshoz? 
A szavazáshoz hozza magával a következő érvényes igazolványokat:
-lakcímigazolvány és személyazonosító igazolvány, vagy
-lakcímigazolvány és útlevél, vagy
-lakcímigazolvány és vezetői engedély (jogosítvány), vagy
-régi, papíralapú személyi igazolvány (ez lakcímigazolvány nélkül is érvényes) 

(a 2020. március 11. és 2020. július 3. között, valamint a 2020. november 4-én, vagy azt követően lejár igazolvány a veszélyhelyzetre figyelemmel érvényesnek tekinthető) 

A névjegyzékkel kapcsolatos kérelmek benyújthatók elektronikusan a www.valasztas.hu honlapon keresztül (elektronikus azonosítás nélkül, valamint elektronikus – ügyfélkapus – azonosítással), továbbá levélben vagy személyesen.
Amennyiben a választással kapcsolatban kérdés merül fel, úgy kérem keressék a Helyi Választási Iroda munkatársait, akik készséggel állnak rendelkezésre. Kérelem nyomtatványok elérhetőek a www.valasztas.hu oldalon, vagy beszerezhetők a Helyi Választási Irodánál személyesen.

A Helyi Választási Iroda vezetője, elérhetősége:
· Dr. Borbás Zsuzsanna jegyző, HVI vezetője
· Telefon: 06/62-282-122
· e-mail cím: jegyzo@ulles.hu

A Helyi Választási Iroda címe:
· Üllési Polgármesteri Hivatal
· 6794 Üllés, Dorozsmai út 40.
· Telefon: 06/62-282-122

